An pagsukol (Ingles: measurement) iyo an kwantipikason kan mga karakter nin sarong bagay o kasibotan, na pwedeng magamit sa pagkumpara sa iba pang mga bagay o kasibotan. An sakop asin aplikasyon kan pagsukol iyo depende sa konteksto asin disiplina. Sa natural na siyensya asin inhenyeriya, an pagsukol dae aplikado sa mga nominal na karakter kan bagay o kasibotan, na iyo minasunod sa International vocabulary of metrology na pigpubikar kan International Bureau of Weights and Measures. Alagad, sa iba pang lado arug kan estadistika pati naman sa sosyal asin kaugaliang siyensya, an pagsukol pwedeng magkaigwa nin dakol na mga lebel, na mabali nin mga nominal, ordinal, interval asin rasyo na sukol.